પહેલાં શીરો શબ્દ આવ્યો હશે કે શિરામણ? આ પેચીદો સવાલ છે. કારણ કે શીરો શબ્દ છે ફારસી અને શિરામણ અસલ તળપદી, પાઘડી પહેરેલો દેશ્ય શબ્દ; શીરો સાવ સામી પાટલીએ બેઠેલો – ટોપી અને તે ય પાછી મુસ્લિમ ટોપી પહેરેલો. એટલે શીરા પરથી આપણું શિરામણ આવ્યું કે આપણા શિરામણમાંથી એમણે શીરો ચોરી લીધો એવી જીભાજોડી બન્ને કરી શકે તેમ છે! આમ તો આ બન્ને સ્વજનો જ છે પણ સામસામી પાટલી પર બેઠા તેથી મૂળ ધાતુમાં હૃસ્વ-દીર્ઘનો ફેર થઈ ગયો બાકી એમનો ભાઈચારો તો અકબંધ જ રહ્યો છે.